Месяц таму ў Ватыкане быў прадстаўлены Працоўны дакумент XV Звычайнай асамблеі Сінода Біскупаў. Ён быў падрыхтаваны на падставе анлайн-апытальніка, які быў даступны на працягу шасці месяцаў на сайце Сакратарыята Сінода, а таксама заўваг мясцовых епіскапатаў, што былі дасланы ў Ватыкан, і па выніках двух моладзевых форумаў: міжнароднага семінара аб сітуацыі моладзі, які праходзіў у Рыме ў верасні 2017 г., і перадсінадальнай сустрэчы, што адбылася ў сакавіку 2018 г.